Na temelju članka 54. stavka 1. Zakona o ustanovama („Narodne novine“ broj  76/93, 29/97, 47/99, 35/08, 127/19, 151/22), članka 98. stavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i članka 60. Statuta  Osnovne škole „Vitomir Širola-Pajo“ Nedešćina, Školski odbor Osnovne škole „Vitomir Širola-Pajo“ Nedešćina, uz prethodnu suglasnost Skupštine Istarske županije, KLASA: 602-02/26-02/153, URBROJ:2163-01/15-26-8 od dana 25.6.2026. godine, na sjednici održanoj dana 24.7.2026.  godine donosi:

ODLUKU O III. IZMJENAMA  I DOPUNAMA STATUTA 
OSNOVNE ŠKOLE „VITOMIR ŠIROLA-PAJO“ 


Članak 1.
U članku 158. Statuta Osnovne škole ''Vitomir Širola-Pajo'' Nedešćina, KLASA:012-03/19-01/01, URBROJ: 2144-18-01-19-1 od 28.3.2019. godine , te I. Izmjena i dopuna Statuta, KLASA: 012-03/20-01/01, URBROJ: 2144-18-01-20-1 od 6.7.2020. godine i II. Izmjena i dopuna Statuta, KLASA:011-03/24-01/01, URBROJ: 2144-18-24-2 od 30.10.2024. godine, dodaju se novi stavci 8. i 9. koji glase:
''Izostanak učenika Škole s nastave zbog izražavanja nezadovoljstva i protesta učenika ili roditelja učenika smatra se neopravdanim izostankom i nje ga moguće opravdati.
Ako roditelji učenika iz različitih razloga ne dopuštaju djetetu odlazak u Školu, a Škola o tome ima informaciju, dužna je o tome obavijestiti nadležni područni ured tijela nadležnog za socijalni rad.'' 
Članak 2.

U članku 181. stavak 1. mijenja se i glasi:
„Ako je učeniku izrečena pedagoška mjera opomene, ukora ili strogog ukora kao mjera upozorenja, roditelj odnosno skrbnik ima pravo prigovora ravnatelju škole u roku od 8 dana od dana izricanja pedagoške mjere upozorenja. ''
Članak 3.
Ove Izmjene i dopune Statuta stupaju na snagu dan nakon dana objave na oglasnoj ploči Škole.

Članak 4.

Ovlašćuje se Školski odbor da temeljem ovih Izmjena i dopuna utvrdi potpuni tekst Statuta Osnovne škole ''Vitomir Širola-Pajo'' Nedešćina.



   Predsjednica Školskog odbora:
                                    Ivona Troskot
Ove Izmjene i dopune Statuta objavljene su na oglasnoj ploči školske ustanove dana 24.7.2026 godine, a stupile su  na snagu dana  1.8.2026. godine.

	
   Ravnateljica:
  Dijana Franković, prof. 

